প্রকাশ: ২০১৬-০১-৩১ ১১:০৮:৫৯ এএম || আপডেট: ২০১৬-০১-৩১ ৫:৪৬:৫২ পিএম
সালমান খান এবং কৃতি স্যানন
বিনোদন ডেস্ক : বলিউডের বহুল প্রতীক্ষিত এবং আলোচিত সিনেমা কিক ‘টু’। সিনেমাটিকে ঘিরে এরই মধ্যে শুরু হয়েছে নানা গুঞ্জন। কিক সিনেমায় জ্যাকুলিন ফার্নান্দেজ অভিনয় করলেও কিক ‘টু’ সিনেমায় সালমানের সঙ্গে কাকে রোমান্স করতে দেখা যাবে তা নিয়ে শুরু হয়েছে নানা জল্পনা-কল্পনা।
এর আগে কিক ‘টু’ সিনেমায় অ্যামি জ্যাকসনের অভিনয়ের গুঞ্জন শোনা গিয়েছিল। তবে, সম্প্রতি জানা গেছে, অ্যামি জ্যাকসন নয় বরং এ সিনেমায় সালমানের সঙ্গে রোমান্স করতে দেখা যাবে কৃতি স্যাননকে।
২০১৪ সালে মুক্তি পেয়েছিল কিক সিনেমাটি। এরপর গত বছর কিক ‘টু’ নিমার্ণের ঘোষণা দেন সালমান। সঙ্গে এও জানান, সিনেমায় তার বিপরীতে দেখা যাবে না জ্যাকুলিনকে। সালমানের এমন ঘোষণার পর থেকেই কিক ‘টু’ সিনেমাটিতে তার নায়িকা চরিত্রের জন্য বেশ কয়েকজন অভিনেত্রীর নাম শোনা গেছে। চলতি বছরে সিনেমাটির কাজ শুরুর কথা রয়েছে।
রাইজিংবিডি/ঢাকা/৩১ জানুয়ারি ২০১৬/মারুফ